tomron87/hebrew-wikipedia-sentences-corpus huggingface dataset:
החומר שכונה פעם "חומר פלא" נחשב לחומר זול, עמיד ומתאים לייצור המוני אולם סבל מכשלים בייצור ועיצוב בעייתי שגרמו לצרכנים להיות חשדניים כלפיו.
על ידי שיווק מוצר אמין ואסתטי ושיטת מכירות חדשה של העצמה אישית באמצעות מכירות, הביאה בראוני וייז את כלי הפלסטיק הצנועים של ארלטאפר לבמה הלאומית.
כלי הפלסטיק המהפכניים זכו לפרס היוקרתי "עיצוב לחיים המודרניים" בשנת 1947. בראוני הביאה טכניקת מכירות אשר חוללה מהפכה והפכה את מסיבות הטאפרוור לתופעה בינלאומית ושם נרדף לתרבות החיים בפרוורים באמצע שנות החמישים.
בראוני פגשה את בעלה לעתיד, רוברט וייז, בחגיגת היובל של טקסס ב-1936. הם עברו לאזור דטרויט, שם עבד כמכונאי, ולאחר מכן פתח חנות מכונות קטנה.
הם התגרשו בשנת 1941, כשלוש שנים לאחר לידת בנם היחיד, ג'רי.
בראוני וייז לא נישאה בשנית.
כדי לפרנס את אמה ואת בנה הצעיר בשנים האחרונות של השפל, וייז עבדה בחנות כובעים, ומאוחר יותר, בסוכנות פרסום קטנה.
במהלך מלחמת העולם השנייה, היא עבדה כמזכירה בכירה בחברת התעופה בנדיקס.
לאחר המלחמה, החלו בראוני ואמה למכור מוצרים לבית מדלת לדלת.
כאשר בנה הצעיר של בראוני חלה ב-1949, הם עברו למיאמי, פלורידה, בעצתו של הרופא.
שם הקימו האם והבת עסק מכירה ישירה בשם "מסיבות פטיו".
הן טיפחו רשת חברתית שדרכה הפיצו מוצרים ביתיים של יצרנים כולל פולי-T (טאפרוור), באמצעות תוכנית חדשנית של מסיבות ביתיות אשר אומצה על ידי בראוני.
ההצלחה של בראוני במכירה בדרך זו משכה את תשומת לבו של הממציא ארל טאפר, אשר חיפש דרך להרוויח ממכלי הפלסטיק שלו.
עקב החשדנות של האמריקאים לפלסטיק הניסיון למכור את כלי הפלסטיק בחנויות נכשל.
כמה סוחרים עצמאיים הצליחו למכור אותם בירידים או במכירות מדלת לדלת, אך המכירות וההפצה נותרו נמוכים.
הניסיון של וייז עם זוג מאזור בוסטון, אן וטום דמיגלה, אשר פיתחו מערכת מכירות דומה, שכנע את טאפר לשקול להציע את המוצרים במסיבות ביתיות.
טאפר נפגש עם וייז והדמיגלים ב-1951 כדי לדון בפיתוח של תוכנית מסיבות הבית -מערכת חדשנית של קידום והפצה, מכירות ותמריצים של מוצרי טאפרוור.
לאחר אותה פגישה, קיבל טאפר את ההחלטה יוצאת הדופן להעסיק אישה בעלת השכלה נמוכה, ללא כישורים עסקיים פורמליים, וללא השקעות הון, כסגנית נשיא של "מסיבות טאפרוור ביתיות".
וייז ריכזה מאמצים בגיוס נשים, ופיתחה את תוכנית המסיבות הביתיות אשר נבנתה על רשתות חברתיות של נשים.
היא יצרה מבנה מכירות וגיוס אשר יתאים ללוח הזמנים המשפחתי של נשים, תחומי העניין שלהן, וגורמי מוטיבציה ובנתה מערכת מורכבת של מכירות, גיוס ותמריצים אשר שמו דגש על משפחה ונשיות.
בנוסף יזמה את היובל השנתי, טקס עידוד ומתן פרסים עבור סוחרים ומפיצים, אשר נמשך עד עצם היום הזה.
היא מיקמה את מטה החברה במרכז פלורידה, ופיקחה על עיצוב ובניית קמפוס החברה.
עם ההצלחה המטאורית של החברה הגיעה הכרה לאומית.
תפקידה הציבורי של וייז גדל משום שארל טאפר נמנע מחשיפה ציבורית.
וויז הייתה נציגת החברה העיקרית לאורך 1950. היא הייתה גם אורחת הכבוד והוזמנה לנאום בכנסי מכירות ושיווק ארציים, שם הייתה לעיתים קרובות האישה היחידה הנוכחת בתחום הנשלט עדיין על ידי גברים.
בכנס 1958 של האגודה הלאומית של חברות מכירה ישירה וייז הבהירה את עמדותיה על נשים במסחר כאשר נשאה את הנאום המרכזי שכותרתו " העולם שלנו הוא עולם של נשים."
וייז זכתה לשבחים רבים בעיתונות ענף המכירות והעסקים, והופיעה בכותרות עיתוני הנשים.
בשנת 1954, היא הייתה האישה הראשונה שהופיעה על השער של המגזין ביזנסוויק (BusinessWeek) כמובילה של תאגיד ששוייו מיליארד דולר.
טאפר ווייז התעמתו על ניהול וכיוון העסק ודירקטוריון החברה אילץ אותה להתפטר בינואר 1958. היא הגישה תביעה נגד החברה בסך 1,600,000 דולר בגין קשירת קשר והפרת חוזה, אך לבסוף הוסכם בהסדר מחוץ לכותלי בית המשפט על תשלום שכר של שנה אחת, כ-30,000 דולר.
זמן קצר לאחר מכן, וייז ויתרה על כל מעורבות בחברה.
וייז ייסדה בשותפות 3 חברות קוסמטיקה במכירה ישירה בין השנים 1958 ו-1969. היא גם עבדה זמן קצר כנשיאת חברת ויויאן קוסמטיקה (1960–1962), וייעצה עבור חברה אשר מכרה ציוד אמנות בתוכנית המסיבה הביתית, בין היתר.
בשנים מאוחרות יותר, התחייבה למיזם פיתוח נדל"ן עם מנהלים לשעבר בטאפרוור, צ'ארלס מקבורני וג'ורג' ריינולדס.
וייז הייתה ידועה במרכז פלורידה בפיתוח העסקי שלה והתיירות באזור, בעיקר סביב קיסמי (פרבר של אורלנדו) אזור הידוע בעיקר בפרדסים ותעשיית חוות הבקר ולעתיד גם ביתו של דיסני וורלד.
וויז המשיכה להתגורר באזור, עברה מהאחוזה המרהיבה בה התגוררה בשנות טאפרוור, לבית מודרני, אשר עוצב עבורה בשנת 1965. כשפרשה היא נשארה פעילה בכנסייה שלה כאמנית חימר וטקסטיל.
היא נפטרה בדצמבר 1992 בגיל 79.
בראון GmbH , לשעבר בראון AG, היא חברה גרמנית הממוקמת בקרונברג.
משנת 1984 ועד שנת 2005 הייתה בראון חברת-בת בבעלותה המלאה של חברת ג'ילט שרכשה שליטה בחברה בשנת 1967. כיום בראון היא בבעלותה המלאה של חברת פרוקטר אנד גמבל שרכשה את חברת ג'ילט בשנת 2005.
גילוח וטיפוח (גילוח חשמלי, מכונות תספורת, מכונות להסרת שיער)
טיפולי יופי (טיפוח שיער ואפילציה)
הכנת אוכל ושתייה (מכונות קפה, מטחנות קפה, טוסטרים, בלנדרים, מסחטות)
מקס בראון, מהנדס מכונות, הקים חנות קטנה בפרנקפורט בשנת 1921. בשנת 1923 הוא החל לייצר רכיבים למקלטי רדיו.
בשנת 1928 החברה התרחבה באופן משמעותי בין השאר בשל שימוש בחומרי פלסטיק מסוימים, והחנות עברה לבניין חדש בIdsteiner Strasse.
8 שנים לאחר שפתח את חנותו החל בראון לייצר מקלטי רדיו שלמים.
זמן קצר לאחר מכן הפך בראון לאחר היצרנים המובילים בתעשיית יצור הרדיו של גרמניה.
התרחבות זו המשיכה עם ההשקה של מכשיר משולב של רדיו ופטיפון הראשון בשנת 1932.
בשנת 1932 הוצג המותג בראון, והלוגו המוכר עם ה-A העולה עוצב.
ביריד העולמי בפריז בשנת 1937 בראון קיבל פרס על הישגיו המיוחדים בפונוגרפיה.
בשנת 1944 מפעלי פרנקפורט נהרסו כמעט לחלוטין, ומקס בראון החל לבנות מחדש את החברה שלו, עם 150 עובדים.
לאחר מכן, בראון המשיך לייצר מכשירי רדיו מתקדמים וציוד אודיו ובמהרה הפוך ידוע בשל הרדיו והפטיפונים שלו בעלי איכות גבוהה (High Fidelity).
ב-1954 החלה החברה לייצר גם מקרני שקופיות, עמוד התווך של העסק במהלך 40 השנים הבאות.
בשנת 1962 הפכה בראון ל-בראון AG, חברה ציבורית בשנת 1963 החלה החברה בהפצת מיקרופונים בגרמניה של היצרן האמריקאי Shure.
בשנת השבעים של המאה העשרים החלה בראון להתמקד במכשירי חשמל ביתיים כמו מכונות גילוח, מכונות קפה, סכיני גילוח, שעונים ומכשירי רדיו.
קו היצור של מקרני שקופיות וסרטים הופסק.
בשנת 1998 הפכה בראון AG לחברה בבעלות פרטית.
בשנת 1981 ייצור האודיו וחטיבת ה-hi-fidelity שצמחו מתוך ליבת העסקים הקודמת של ייצור מכשירי הרדיו, פטיפונים, מוצרי השמע בעלי ה-hi-fidelity פוצלו לבראון אלקטרוניק GmbH, חברת בת עצמאית של ג'ילט.
בשנת 1984 הפכה בראון לחברת בת בבעלותה המלאה של ג'ילט.
באמצע שנות התשעים של המאה העשרים החזיקה בראון בעמדה מובילה בקרב יצרני המכשירים הביתיים בעולם, אך חששות רווחיות החלו לעלות על פני השטח.
רבים מהמתחרים של בראון חיקו את עיצובי בראון וייצרו במדינות בעלות כוח עבודה זול יותר.
התביעות המשפטיות של בראון כנגד מפירי זכויות היוצרים עלו לה סכומים נכבדים.
ג'ילט נרכשה בשנת 2005 על ידי חברת פרוקטר אנד גמבל, מה שהפך את זו האחרונה לבעליה המלאים של חברת בראון.
בּרָאהמַספּהוּטַסידהָאנטַה ('Brāhmasphuṭasiddhānta; בקיצור: BSS), היא עבודתו העיקרית של בראהמגופטה, אשר נכתבה בסביבות 628 לספירה.
הטקסט ראוי לציון בשל תכניו המתמטיים, ביניהם הבנת חשיבותו של המספר אפס, חוקים לשימוש במספרים חיוביים ושליליים, שיטה לחישוב שורש ריבועי, שיטות לפתירת משוואות ליניאריות וריבועיות, חוקים לחישוב סכומי סדרות, הזהות של בראהמגופטה ומשפט בראהמגופטה.
הספר כתוב כולו במילים, ולא מופיע בו אף סימן מתמטי.
ובכל זאת, הוא מכיל בתוכו את התיאור הברור הראשון של הנוסחה הריבועית (הפתרון למשוואה הריבועית).
Brāhmasphuṭasiddhānta הוא אחד מספרי המתמטיקה הראשונים בהם מופיעים הרעיונות של מספרים חיוביים, שליליים ואפס.
הסכום של שתי כמויות חיוביות הוא חיובי.
הסכום של שתי כמויות שליליות הוא שלילי.
הסכום של אפס ושל מספר שלילי הוא שלילי.
הסכום של אפס ושל מספר חיובי הוא חיובי.
הסכום של אפס ושל אפס הוא אפס.
הסכום של מספר חיובי ושלילי הוא ההפרש ביניהם; או, אם הם שווים, אפס.
בחיסור, המועט נלקח מתוך הגדול, חיובי מתוך חיובי.
בחיסור, המועט נלקח מתוך הגדול, שלילי מתוך שלילי.
כאשר הגדול נלקח מתוך המועט, ההפרש הוא המספר הנגדי.
כאשר מחסרים חיובי משלילי או שלילי מחיובי, יש לבצע חיבור.
תוצאת ההכפלה של מספר שלילי במספר חיובי היא שלילית.
תוצאת ההכפלה של שתי כמויות שליליות היא חיובית.
תוצאת ההכפלה של שתי כמויות חיוביות היא חיובית.
חיובי המחולק בחיובי או שלילי המחולק בשלילי הוא חיובי.
חיובי המחולק בשלילי הוא שלילי.
שלילי המחולק בחיובי הוא שלילי.
מספר חיובי או שלילי המחולק באפס הוא שבר בעל מכנה אפס.
אפס המחולק במספר חיובי או שלילי, הוא אפס או מבוטא באמצעות שבר בעל אפס במונה ובעל הכמות הסופית במכנה.
אפס המחולק באפס הוא אפס.
שלושת החוקים האחרונים ראויים לציון בהיותם הניסיון המוקדם ביותר להגדיר את החלוקה באפס, למרות שהם אינם תואמים לתאוריית המספרים המודרנית (חילוק באפס אינו מוגדר בשדה).
מוסקט דגם יבשה בכינויו הנפוץ בראון בס (Brown Bess) היה מוסקט חלק קדח בעל טעינת לוע, אשר פותח על ידי הצבא הבריטי ושירת את כוחות האימפריה הבריטית, צבא ארצות הברית, צבא שוודיה, צבא מקסיקו ומדינות נוספות בין שנת 1722 לאמצע המאה ה-19.
הבראון בס היה מזוהה במיוחד עם כוחות האימפריה הבריטית ("המעילים אדומים") במהלך המאה ה-18 וה-19 והוא אחד המוסקטים המוכרים והנפוצים של העת החדשה.
בצבא הבריטי שימש המוסקט בעיקר את כוחות הרגלים והפרשים (לרוב בדגם קרבין) בין 1722 עד ל-1838 והם הוצאו בהדרגה מהשירות לטובת רובים מדויקים יותר כגון הסניידר-אנפילד והמרטיני-הנרי.
כוחות צבאיים שונים סביב העולם המשיכו להשתמש בבראון בס עד סוף שנות ה-70 של המאה ה-19.
מוסקט הבראון בס מוכר במיוחד בשל השימוש הנרחב בו במהלך המלחמות הנפוליאוניות ובמהלך מלחמת העצמאות של ארצות הברית.
הבראון בס היה מוסקט חלק קדח, בעל טעינת לוע ומצת חלמיש.
בדומה למוסקטים אחרים בתקופה, הבראון בס לא פותח במטרה להיות מדויק או בעל טווח נרחב.
יחידות רגליות שנשאו את המוסקט ירו באופן מבוקר בשורה אל מול האויב, כאשר לרוב טווח פתיחת האש היה כ-50 מטר.
באופן זה, כוחו של המוסקט היה תלוי בעיקר ביכולת של החייל לירות בקצב אש מהיר מהאויב ולייצר מכות אש של כלל החיילים - במצב כזה כל מכת אש הייתה פוגעת קשות בחיילי האויב שממול.
תפקיד שני שהיה למוסקטים בתקופה היה להסתערות כידונים, כאשר המוסקט היה למעשה הופך לחנית כשהטווחים היו מתקצרים אל מול האויב, למטרה זו אורכו ומשקלו של הבראון בס במקביל לכידון שיוצר עבורו נחשבו מוצלחים במיוחד.
בתור נשק חיל הרגלים העיקרי של הצבא הבריטי והנשק הנפוץ גם בשאר היחידות, הבראון בס שירת מפיתוחו בשנת 1722 ועד ל-1838, והיה מצוי ביחידות הצבא עד לסביבות 1854 עם תחילת מלחמת קרים.
בשירות של מעל מאה שנים בתקופה בה האימפריה הבריטית הייתה מצויה בהתרחבות, הבראון בס לקח חלק בעימותים צבאיים רבים בהם מלחמות האינדיאנים, מלחמת שבע השנים, מלחמת העצמאות של ארצות הברית, המלחמות הנפוליאוניות, מלחמת 1812 ורבים אחרים.
מוסקטים שנמכרו לצבא מקסיקו שימשו אותו במלחמת ארצות הברית–מקסיקו.
לוחמים מאורים מניו זילנד רכשו מוסקטי בראון בס רבים מסוחרים אירופאים והם שימשו אותם באופן נרחב במלחמות המוסקט הבין-שבטיות.
לקראת סוף שנות ה-70 של המאה ה-19 לוחמי זולו עשו את אחד השימושים האחרונים במוסקטי בראון בס בעימות צבאי, כאשר הם נלחמו כנגד הבריטים, שבעצמם הפסיקו להשתמש בבראון בס כ-40 שנים לפני כן.
מרי ג'יין רת'בון , אשר נודעה בציבור בכינוי בראוני מרי, הייתה פעילה אמריקאית למען זכויות השימוש במריחואנה רפואית.
היא נודעה לראשונה בעקבות אפייה והפצה בלתי חוקית של עוגיות קנאביס (בראוניז) לחולי איידס, בזמן שפעלה כמתנדבת בבית החולים הכללי של סן פרנסיסקו.
חזותה המבוגרת והאמהית עוררה סימפתיה ציבורית למטרתה, וערערה את ניסיונותיו של משרד התובע המחוזי להעמידה לדין בגין החזקה של הסם.
בסופו של דבר, אישרה עיריית סן פרנסיסקו לרת'בון להפיץ את עוגיות הקנאביס לחולי איידס.
בראוני מרי, נולדה בשם מרי ג'יין רת'בון ב-22 בדצמבר 1922, בשיקגו, אילינוי.
אמה, קתולית קונסרבטיבית אירית, בחרה את שמה "מרי ג'יין".
רת'בון גדלה במיניאפוליס, מינסוטה, שם למדה בבי"ס קתולי.
בגיל 13 רת'בון נקלעה לוויכוח עם נזירה במהלכו ניסתה להכות את הראשונה עם מקל, אך רת'בון נלחמה חזרה.
בהיותה מתבגרת, היא עזבה את הבית, ומצאה עבודה כמלצרית - העבודה בה עסקה במשך רוב חייה.
רת'בון נמשכה לאקטיביזם חברתי מגיל צעיר.
היא עברה מאילינוי לוויסקונסין כדי לקדם את זכותם של הכורים להתאחד, ובשנות ה-40 המאוחרות פעלה לקידום זכות ההפלה של נשים במיניאפוליס.
בזמן מלחמת העולם השנייה היא עברה לסן-פרנסיסקו, קליפורניה, שם פגשה גבר באירוע של עמותת USO.
הם נישאו, אך התגרשו זמן קצר לאחר מכן, לאחר שהביאו לעולם את בתם - פגי בשנת 1955. רת'בון עברה לגור ברינו, נבאדה, אך לאחר שבתה נהרגה בתאונת דרכים, על ידי נהג שיכור בתחילת שנות ה-70, היא חזרה לסן-פרנסיסקו.
ב-1974 רת'בון פגשה לראשונה את הפעיל דניס פרון, כשחלקו ג'וינט בבית קפה במחוז קסטרו.
בזמן עבודתה כמלצרית במסעדת פנקייקים, היא מצאה הכנסה נוספת במכירת עוגיות בראוניז עם קנאביס.
היא הפכה נודעת במחוז כמי שמוכרת "עוגיות קסם" מסלסלה עבור כמה דולרים ליחידה.
גם פרון השתתף במכירת העוגיות שאפתה רת'בון, כשמכר אותן בסופרמרקט שלו, ונורה ברגלו במהלך פשיטה משטרתית על העסק שלו ב-1977. בשנות השמונים המוקדמות, רת'בון אפתה מעל ל-500 עוגיות קנאביס ביום.
היא פרסמה את העוגיות בלוחות מודעות בסן פרנסיסקו, כשהיא מתארת אותן כ"טעימות להפליא".
פעילות זו של רת'בון נחשפה על ידי שוטר סמוי, ובלילה של ה-14 בינואר, 1981, המשטרה ביצעה פשיטה על ביתה, ומצאה יותר משמונה קילוגרמים של קנאביס, כ-650 עוגיות קנאביס, ומבחר סמים אחרים.
כשרת'בון פתחה לשוטרים את הדלת היא הצהירה: "הנחתי שאתם באים".
היא הייתה בת 57 בעת המעצר, וזו העת בה התקשורת החלה לכנות אותה "בראוני מרי".
היא הודתה באשמה לתשעה סעיפים של החזקה, וקיבלה שלוש שנות מאסר על תנאי, ובנוסף 500 שעות של עבודות שירות.
רת'בון החלה לעבוד ב"פרויקט שאנטי" - קבוצת תמיכה לחולי איידס ונשאי HIV.
לפי פרון:ב-500 השעות הראשונות בהן רת'בון ביצעה עבודות שירות, היא עבדה במגוון מקומות, כגון פרויקטים למכירת מוצרים יד שנייה לקהילה הגאה ועד לפרויקט השאנטי, וסיימה את חובותיה בזמן שיא של 60 יום.
אף שלא הייתה מחויבת עוד לשירות קהילתי, המשיכה את עבודתה במטבח סנט מרטין דה פורס עד 1982, אז הצטרפה לפרויקט שאנטי, שנתן מענה למשבר האיידס שהגיח.
מרי איבדה את בתה היחידה בתאונת דרכים...
ולכן נהגה בכל ילד בסן פרנסיסקו כבנה.מרבית צרכני העוגיות של רת'בון היו גברים הומוסקסואלים.
כשהם החלו להגיע עם איידס בשנות השמונים המוקדמות, היא הבחינה שהקנאביס עוזר להם עם תסמינים של איבוד משקל, ושהדבר נכון גם לגבי חולי סרטן.
אנשים תרמו קנאביס לרת'בון והיא החלה לאפות בראוניז במאות ולהפיץ אותם לחולים ללא תשלום.
היא השתמשה בהמחאה החודשית שקיבלה מביטוח לאומי על סך 650$ לקניית מוצרי אפייה.
ב-7 בדצמבר 1982, רת'בון ירדה במורד הרחוב כשהיא סוחבת שקית בראוניז, ונתקלה במקרה באחת השוטרים שעצר אותה כמעט שנתיים קודם לכן.
היא הייתה בדרכה לתת את העוגיות לחבר חולה סרטן שסבל מתופעות הלוואי של טיפולי הכימותרפיה.
השוטר שאל על תכולת התיק שלה ומצא כ-50 עוגיות קנאביס.
היא נלקחה לכלא העיר ונעצרה על מספר רב של החזקות, כאשר בעברה כבר נידונה למאסר על תנאי בגין עבירה זו.
התובע המחוזי לבסוף הסיר אישומים אלו.
בשנת 1984, רת'בון החלה להתנדב על בסיס שבועי במחלקת האיידס (מחלקה 86) של בית החולים הכללי של סן פרנסיסקו.
בתחילת שנות התשעים בעיר ניו יורק, פרון נאם באספה של "קואליציית האיידס" על שימוש אפשרי בקנאביס להקלה על תסמיני איידס.
מחקרים רבים הוכיחו כי קנאביס יכול לעזור עם בחילות ואובדן תיאבון, סימפטומים שחווים מטופלים במחלות כמו סרטן ואיידס.
עם זאת, קנאביס היה בלתי חוקי בארצות הברית מאז 1937. הוא סווג כחומר אסור במסגרת חוק חומרים מבוקרים בשנת 1970, כתרופה ש"לא מקובלת לשימוש רפואי בארצות הברית".
המשתמשים בקנאביס לצרכים רפואיים היו נתונים למעצר.
על אף קבלת הפנים הצוננת בפגישתו הראשונה עם "קואליציית האיידס", התעקש פרון וסיפר לרת'בון על האספה בשם "קואליציית האיידס".
בשלב מאוחר יותר, רת'בון סיפרה לאספה על הניסיון הראשון שלה בהפצת בראוניז עם חשיש-קנאביס לחולי איידס.
הכתב פיטר גורמן ציין כי הפעם "קבלת הפנים באספה הייתה חמה יותר, אך עדיין ספקנית".
רת'בון עזרה להעביר את Proposition P, שגרמה לעיר סן פרנסיסקו להמליץ למדינת קליפורניה ולאיגוד הרפואה בקליפורניה להפוך את הקנאביס לזמין למטרות רפואיות כדי להגן על רופאים מפני עונשים על מרשם קנאביס רפואי.
Proposition P, עברה בתמיכת 79% ממצביעי סן פרנסיסקו ב-5 בנובמבר 1991.
רת'בון נעצרה בפעם השלישית בקזאדרו, קליפורניה, ב-19 ביולי 1992, בעודה שופכת חשיש לתוך הבלילה של הבראוני בביתה.
היא הייתה מואשמת בהחזקה של 1.1 ק"ג קנאביס ולאחר מכן שוחררה בערבות.
משרד התובע המחוזי במחוז סונומה ניסה להעמיד אותה לדין בטענה כי אינה יודעת להבדיל בין טוב ורע (People v), רת'בון סחפה אחריה סיקור תקשורתי בינלאומי.
היא הודתה באשמה בשני סעיפים של החזקת מריחואנה.
לאחר מכן רת'בון זוכתה מן ההאשמות.
עו"ד נורמן אליוט קנט מציין כי ההגנה המשפטית של רת'בון הסתמכה על הצורך הרפואי, אותה הגנה המשמשת את רוברט רנדל ב"ארצות הברית נגד רנדל" (1976).
לדברי קנט, רתבון "הייתה מסוגלת להעיד כי המשלוחים שלה נעשו כדי לסייע לאחרים, לא כדי לקדם את חמדנות הפרט, כי אצילות מעשייה עולה על העבירה שלה על פי החוק".
באוגוסט 1992, רת'בון העידה בדיון שנערך על ידי מועצת המפקחים של סן פרנסיסקו בנושא קנאביס רפואי.
מועצת המפקחים קיבלה החלטה כי מעצר או העמדה לדין של אנשים שבבעלותם קנאביס רפואי תעבור ל"עדיפות הנמוכה ביותר".
הוועדה הכירה בעבודת ההתנדבות של רת'בון בבית החולים בכך שהכריזה על 25 באוגוסט כיום "בראוני מרי".
בספטמבר 1992 הצטרפה רת'בון להפגנה בוושינגטון, נגד מדיניות הקנאביס הרפואי של ממשל ג'ורג' בוש.
קבוצת המפגינים שלחו מכתב מחאה לג'יימס או.
מייסון, ראש שירות הבריאות הציבורי של ארצות הברית, וביקשו כי אנשים עם איידס יקבלו גישה מיידית לקנאביס.
ממשל קרטר הקים לראשונה את התוכנית המקלה ביחס לסמים (Compassionate IND) בשנת 1976, כאשר רוברט סי.
רנדל הוכרז כזכאי בטענת הצורך הרפואי בקנאביס בתיק "ארצות הברית נגד רנדל".
לאחר ארבע-עשרה שנים שבהן אפשר לקבוצה קטנה של אנשים להשתמש בקנאביס למטרות רפואיות, במרץ 1992 ביטל מייסון את החוק המקל לשימוש בקנאביס.
בנוסף על ביטול התוכנית (Compassionate IND), מייסון נתן הערות שנויות במחלוקת על התוכנית, וטען, בין היתר, שאנשים עם איידס שהשתמשו בקנאביס "עלולים להשתמש פחות באמצעי מניעה בזמן קיום יחסי מין".
"קואליציית האיידס" ביקשו ממייסון להתפטר מתפקידו אם לא יעמוד בדרישותיהם כדי להחזיר את הגישה לקנאביס.
לאחר מכן התרחשה הפגנה שבמהלכה חולקו בראוניז לכבודה של רת'בון, שנעצרה כחודש לפניכן, ועמדה בפני אישום פלילי בגין הפצת בראוניז המכילים חשיש לחולי איידס.
רת'בון הזמינה את מייסון להצטרף אליה למחלקה שהיא שבה היא מתנדבת, "אתה מוזמן להצטרף ולראות, כשאני מבקרת את הילדים שלי במחלקות, ואז תחליט מה דעתך בנושא".
בשנת 1992, רת'בון עזרה לפרון לפתוח את "San Francisco Cannabis Buyers Club", חנות הקנאביס הראשונה בארצות הברית.
ב-1996 היא ופרון ניהלו קמפיין בנושא הצעת חוק קליפורניה 215, הצעת החוק משכה בוחרים מכל הארץ, החוק אפשר למטופלים להחזיק ולטפח קנאביס לשימוש רפואי אישי בהמלצת רופא.
הצעת החוק עברה עם יותר מ-55% מהקולות והפכה לחוק המדינה, מדינות אחרות עברו מאז חקיקה דומה.
ב-1997 היא זכתה להכרה כגרנד מרשל של מצעד הגאווה של סן פרנסיסקו, יחד עם דניס פרון.
רת'בון נהגה להופיע בציבור בחליפת פוליאסטר, ונאמר עליה שיש לה "פה של מלח".
ג'יין מרדית' אדמס מהעיתון היומי The Dallas Morning News, הבחינה כי "מילים בנות 4 אותיות הן חלק בלתי נפרד מאוצר המילים של בראוני מרי".
מבחינה פילוסופית, רת'בון הגדירה את עצמה כאנרכיסטית ואתאיסטית.
רת'בון סבלה ממחלה נשימתית חסימתית כרונית (COPD), ומדלקת מפרקים ניוונית.
היא שרדה את סרטן המעי הגס והלכה עם ברכיים מלאכותיות.
על מנת להקל על כאבי הברכיים, רת'בון נהגה לצרוך בעצמה חצי עוגיית קנאביס (בראוניז) בבוקר, וחצי נוסף אחר הצהריים.
לטענתה, הבראוניז אפשרו לה להמשיך ללכת והקלו על דלקת המפרקים.
באביב 1996, רת'בון כבר סבלה מכאבים עזים ולא יכלה לאפות עוד.
היא איבדה משקל רב, ואף אמרה לפרון, ששקלה לנסוע למישיגן לטובת ביצוע התאבדות בסיוע רופא - אצל ד"ר ג'ק קבורקיאן.
לאחר שנפלה באוגוסט 1998, רת'בון אושפזה בבית החולים הר ציון לניתוח בצווארה ובעמוד השדרה.
היא החלימה מהניתוח במרכז רפואי דייוויס, אך זכתה למעט מאוד ביקורים.
לאחר מכן, היא עברה לבית אבות לעניים, שם הייתה מרותקת למיטה עד יום מותה.
רת'בון מתה מהתקף לב בגיל 77 ב-10 באפריל 1999. ב-17 באפריל השתתפו 300 איש, כולל חברתה, התובעת המחוזית טרנס הלינאן, במשמרת של נרות שנערכה לכבודה בקסטרו.
הלינאן סיפרה למאות האנשים שהגיעו לכבוד רת'בון, שהיא הייתה גיבורה "שתיזכר יום אחד כפלורנס נייטינגייל של תנועת המריחואנה הרפואית".
אסוסייטד פרס, יונייטד פרס אינטרנשיונל, רויטרס וסי.אן.אן הפיצו סיפורים על מעצרי רת'בון ברחבי העולם והובילו את מאבקה לנגישות לקנאביס רפואי לקהל הרחב.
תדמית הסבתא הפכה לפנים הציבוריות של תנועת הקנאביס הרפואית האמריקאית בתחילת שנות התשעים, והביאה לתמיכה ולאהדה לתנועה.
תמיכה בהצעה P ובקליפורניה 215 צברה מומנטום כאשר מעצריה פורסמו.
והתיק המשפטי שלה הפכו בשנת 1992, על פי ג 'יין מרדית' אדמס מחדשות הבוקר של דאלאס: "סיבה למסיבה עבור אלה שנלחמו כדי להכשיר מריחואנה לשימוש רפואי ...
גיבורה לאנשים עם איידס וסרטן" ואחרים.
מעצרה של ראתבון ב-1992 תפס את תשומת ליבו של דונלד אברמס, פרופסור קליני באוניברסיטת קליפורניה בסן פרנסיסקו, רופא בבית החולים הכללי של סן פרנסיסקו (SFGH) וחבר של רת'בורן.
אברמס שהה באמסטרדם לרגל השתתפות בכנס בנושא מחלת האיידס כאשר נודע לו על מעצרו של ראתבון באמצעות רשת CNN.
ריק דבלין מהאגודה הרב-תחומית ללימודים פסיכדליים קרא על מעצרה של ראתבון בעיתון.
הוא שלח מכתב לתוכנית האיידס ב-SFGH, שהציע כי "מוסד בראוני מרי" ישקול לערוך ניסויים קליניים של חשיש על "תסמונת הבזבוז" (תסמונת המתאפיינת באיבוד משקל מסיבי) בחולי איידס.
בהשראת מעצרה של ראתבון, אברמס ודובלין שיתפו פעולה ועבדו על פיתוח פרוטוקול לבדיקת השפעת הקנאביס על תיאבון ומשקל הגוף.
חמש שנים מאוחר יותר, לאחר ששניים מהמחקרים שהציעו למכון הארצי לטיפול בסמים (NIDA) נדחו, פרוטוקול המחקר השלישי שלהם, "השפעות קצרות טווח של קנבינואידים בחולים עם זיהום HIV-1", אושר לבסוף בשנת 1997. המחקר מומן עם 978,000 $ מן המכונים הלאומיים לבריאות עם קנאביס שסופקו על ידי NIDA.
Brawl Stars (בתרגום חופשי לעברית: כוכבי הלירוי) הוא משחק וידאו אסטרטגי חינמי שיצא ב-15 ביוני 2017 מסוג זירת קרב מרובת משתתפים, המפותח ומתוחזק על ידי חברת Supercell.
המשחק משווק בחנויות ה-App Store וה-Google Play.
החברה הכריזה על פיתוח המשחק ב-14 ביוני 2017 על ידי סרטון שפרסמה בעמוד היוטיוב.
יום למחרת, ב-15 ביוני 2017, המשחק קיבל השקה רכה במכשירי ה-iOS, והיה זמין רק לתושבי קנדה.
ב-26 ביוני 2018, המשחק קיבל השקה רכה נוספת בקרב משתמשי האנדרואיד והאפל.
ב-14 בנובמבר 2018, הודיעה החברה על השקה עולמית למשחק, וב-12 בדצמבר 2018 הוא הופץ ברחבי העולם בחינם ושווק בחנויות ה-App Store וה-Google Play.
חודש לאחר הפצתו, המשחק הרוויח מעל 63 מיליון דולר.
ב-9 ביוני 2020 המשחק יצא לראשונה לסין.
ב"Brawl Stars", השחקנים שולטים בדמויות הנקראות "בראולרים" (Brawlers).
נכון לפברואר 2026, המשחק כולל 99 בראולרים שונים, כאשר כל חודש מתווסף בראולר חדש.
השחקן מתחיל את המשחק עם בראולר בסיסי בשם שלי, ויכול לפתוח בראולרים נוספים באמצעות קרדיטים (Credits) אותם ניתן להשיג בשלל דרכים.
התקפה בסיסית עם טווחים ועוצמות שונות ועם מספר טעינות שונה (לרוב 3 מלבד חלק קטן)
מתקפת חזקה ("מכת סופר") ייחודית הנטענת לאחר מספר פגיעות.
כוח כוכב (Star power) יכולת קבועה המשפרת את הדמות ומוסיפה לה יתרון יחודי.
גאדג'ט ייחודי שניתן להשתמש כל זמן טעינה מחדש (Cooldown).
אפשרות לשדרוג המעלה את עוצמת הנזק וכמות נקודות החיים (עד לרמה 11)
סופר טעינה (Hypercharge) יכולת המשפרת את הסופר ונטענת באופן דומה.
(גם מעלה את נתוני הדמות למספר שניות)
באפיז (Buffies) אוסף שדרוגים הפועלים על הגאדג'טים, הסטאר פאוורים, וההייפר של הדמויות.
השחקנים מדורגים על פי כמות ה"גביעים" שצברו, כאשר ניצחון מעלה את מספר הגביעים והפסד מוריד אותם.
שיעור השינוי בגביעים תלוי ברמת השחקן.
המשחק מציע מספר מצבי משחק מרובי משתתפים:
קרב מכריע (סולו/זוג/טריו): במצב משחק זה יש בכל משחק 10 עד 12 משתתפים תלוי במצב הקבוצתי כל משתתף נלחם נגד שאר המשתתפים והמטרה להישאר אחרון בזירה (או הקבוצה האחרונה אם משחקים זוג או טריו) במצב משחק זה ישנן תיבות הנמצאות במפה ומביאות חיזוקים לשחקנים.
כדור בראולר: במצב משחק זה השחקנים מחולקים לשתי קבוצות של שלושה שחקנים שמתחרות אחת בשנייה.
המטרה של כל אחת היא להבקיע יותר שערים מהקבוצה היריבה.
המשחק נגמר כשאחת הקבוצות מגיעה לשני גולים או כשנגמר הזמן.
אם נגמר הזמן ואף אחת מהקבוצות לא הבקיעה שני גולים הקבוצה שהבקיעה יותר גולים מנצחת.
תופסים יהלומים: במצב משחק זה השחקנים מחולקים לשתי קבוצות של שלושה שחקנים שמתחרות אחת בשנייה.
במרכז המפה ישנו בור ממנו יוצאים יהלומים והמטרה של כל קבוצה היא להשיג עשרה יהלומים ולשמור עליהם למשך עשר שניות.
שוד: במצב משחק זה השחקנים מחולקים לשתי קבוצות שמתחרות אחת בשנייה.
הקבוצה צריכה להיות הראשונה שהורסת את הכספת של הקבוצה היריבה.
אזור חם: במצב משחק זה יש שתי קבוצות של שלושה שחקנים שמתחרות אחת בשנייה.
במפה ישנו אזור מסוים מסומן שהקבוצה המנצחת היא הקבוצה שמצליחה לשהות באזור זה יותר זמן.
ברוב המפות ישנו אזור אחד כזה אך בחלקן יש שניים
נוק אאוט: במצב משחק זה השחקנים מחולקים לשתי קבוצות של שלושה שחקנים המתחרות אחת בשנייה.
במצב משחק זה המטרה היא להרוג את כל השחקנים של הקבוצה השנייה.
במצב זה בשונה מרוב המצבים האחרים כששחקן מת הוא חוזר לחיים רק בסבב הבא.
המשחק כולל שלושה סבבים והקבוצה שמנצחת ביותר מהם מנצחת במשחק.
חיסול: במצב משחק זה השחקנים מחולקים לשתי קבוצות של שלושה שחקנים המתחרות אחת בשנייה.
המטרה של כל קבוצה היא להצליח לעשות 10 הריגות לפני שהקבוצה השנייה מצליחה לעשות זאת
דו-קרב: במצב משחק זה ישנם שני שחקנים בלבד הנלחמים זה בזה.
לכל שחקן יש שלושה בראולרים שהם בוחרים לפני המשחק ובכל פעם הם מתחרים עם אחד מהם.
המטרה היא להרוג את כל שלושת הבראולרים של היריב.
שלל: במצב משחק זה יש בכל משחק 6 משתתפים (3V3).
כששחקן מת הקבוצה היריבה מקבלת כוכב.
נגמר המשחק כאשר קבוצה מגיע ל-10 כוכבים.
הוקי בראולר: בדומה לכדור בראולר אבל עם כמה שינויים: המשחק נגמר כשקבוצה שמגיע לשלוש נקודות ולא לשתיים והכדור הרבה יותר מהיר.
שחקנים יכולים להתחרות עם חברים או עם שחקנים אקראיים מרחבי העולם.
במהלך המשחק נוצרים מודים חדשים שמופיעים מדי פעם.
לדוגמא, קרב צבעים, כדורעף, מתנות ועוד
בראול פאס היא מערכת Battle Pass שהתווספה למשחק בעדכון במאי 2020. בבראול פאס יש מסלול חינמי ומסלול פרימיום.
בכל טיר (רמות במסלול) בבראול פאס מקבלים תגמולים: מטבעות, קרדיטים, יהלומים, סטארר-דרופים ונקודות כוח.
בבראול פאס יש קווסטים (משימות).
כאשר משלימים אותם מקבלים XP, העוזרים לעלות בדרגות.
למסלול הפרימיום יש קווסטים בלעדיים.
הבראול פאס כולל 3 מסלולים:
מסלול חינמי, שפתוח לכולם ומקבלים ממנו תגמולים רגילים.
מסלול בתשלום רגיל, שבו מקבלים עוד תגמולים בנוסף למסלול הרגיל.
מסלול בתשלום פלוס, שבו מקבלים תגמולים נוספים למסלול בתשלום.
עד לעונה 21, המסלול כלל 70 טירים (למעט עונה 1), ובראולר מרמת הנדירות כרומטי למסלול בתשלום.
בעונה 22, הוצג המסלול החדש שמגיע עד 50 טירים, רמת הנדירות כרומטי הוסרה והדמויות החדשות יצרו מהפאס.
החל מעונה 46 הפאס מכיל 60 טירים.
עונות ה-Brawl Pass עד לעונה 45
החל מעונה 46, הוכנסו למשחק 4 מפתחות, שניתן לקבל אותם בעיקר מהפאסים בתשלום.
פותחים משאבים או קוסמטיקה בעזרת המפתחות בכספת.
+מידע: מפתחותשם המפתחהיכן ניתן להשיגמה ניתן לקבלמקסימום שאפשר לקבל בעונהResource Keyכל מסלול פאסניתן לפתוח 2,000 מטבעות / 2,000 נקודות כוח / 5,000 בלינג3Brawler Key2 הפאסים בתשלוםניתן לפתוח כל בראולר, מ-Epic עד ל-Ultra Legendary2Skin Key2 הפאסים בתשלוםניתן לפתוח סקיני Brawl Pass2Buffie Keyפאס פלוס בלבדניתן לפתוח כל Buffie במשחק1
עונות ה-Brawl Pass החל מעונה 46
+מספר עונהשם עונה (בתרגום לעברית)תאריך התחלהמספר טירים46סטימפאנק1 בינואר 20266047יום בראולטייןבעתיד60
מדורג, או באנגלית Ranked, היא מערכת חדשה שהגיעה בעונה 24: חולות הזמן.
במדורג יש כמה דרגות ונקודות.
כדי לסיים את המדורג ולהגיע לטופ העולמי במדורג צריך להגיע ל-11,250 נקודות.
כשמגיעים לרמה הרביעית, יהלום, יש 2 סבבים בכל משחק מדורג, בהם אפשר לפסול בראולרים ורק אז לבחור.
אם יש תיקו בשני הסבבים, יהיה שובר שווין סבב שלישי.
בנוסף, הפעם רואים את הבראולרים שהקבוצה היריבה פוסלת/בוחרת, מה שאי אפשר לעשות בדרגות הקודמות.
בנוסף, כל רמה יותר קשה מהקודמת לה.
כל דרגה מחולקת לשלושה חלקים (חוץ מדרגת פרו, שהיא הסוף), וכשמסיימים את החלק השלישי, עוברים לדרגה הבאה.
מסלול ה-Pro Pass עוסק במדורג.
צריך להשיג XP כדי להתקדם, ולפתוח תגמולים.
הסקינים שמקבלים משתדרגים והופכים להיות מעוטרים יותר, ומקבלים אליהם קוסמטיקות בלעדיות כמו אפקטים וסיכות.
עונת Pro Pass נמשכת 4 חודשים.
במשחק ישנן 99 דמויות, הנקראות במשחק "בראולרים" ("Brawlers").
במשחק יש מגוון רחב של דמויות (בראולרים), שכל אחת שייכת לאחד משבעה סוגים: גורם נזק, טנק, ארטילריה, בקר, תמיכה, מתנקש וצלף.
לכל סוג יש מאפיינים ייחודיים כמו טווח, כמות נזק, יכולות מיוחדות ותפקיד בקרב.
לדוגמה, טנקים חזקים מאוד אך איטיים, מתנקשים גורמים נזק רב מקרוב, וצלפים מצטיינים בירי מרחוק.
וכן כל בראולר נמצא בקבוצה משלו ביחד עם עוד שני בראולרים, לדוגמה: שלי נמצאת בקבוצה "המערב הפרוע" ביחד עם קולט וספייק.
כל דמות (בראולר) מתפתחת באמצעות מסלול מיומנות ייחודי.
שחקנים צוברים נקודות מיומנות במשחקים תחרותיים, למעט קרבות ידידותיים.
הקווסטים הם כל מיני משימות שכאשר משלימים אותן מקבלים מספר מסוים של "XP" איתו מתקדמים בבראול פאס.
יש במשחק קווסטים עונתיים (אותם אפשר להשלים עד סוף עונה של בראול פאס ומתווספים שלושה קווסטים עונתיים חדשים כל יום), קווסטים יומיים (מתחלפים כל 24 שעות), וקווסטים אקסקלוסיביים שרק מי שקנה את הבראול פאס יכול להשלים (מתווסף קווסט אקסקלוסיבי אחד כל יום).
אחרי שמשלימים קווסט מקבלים טוקנים שמאיצים את ההתקדמות במסלול.
ישנם קווסטים שאחרי השלמתן מקבלים נקודות כוח, מטבעות, יהלומים או סיכות.
קווסטים רגילים – משימות אמצעיות שהן לא גדולות ולא קטנות שאחרי השלמתן מקבלים 500 XP.
משימות מסוג זה מופיעות כל יום ונשארות עד לסוף העונה.
קווסטים יומיים – משימות קטנות שאחרי השלמתן מקבלים 200 XP.
משימות מסוג זה מתחלפות כל 24 שעות.
"הקווסטים היומיים" הן המשימות הכי קצרות במשחק.
מגה קווסט - משימות גדולות שניתנות להחלפה מתוך 4 אפשרויות ובנוסף ל-1500/300xp הן גם מעניקות פרסים ומתנות.
מטעני הסטארר החליפו את התיבות מסוף דצמבר 2022.
ניתן לקבל מטבעות, נקודות כוח, מכפיל XP, בלינג, וקרדיטים.
סופר רייר (נדיר במיוחד) – 28% הוצאה.
ניתן לקבל מטבעות, נקודות כוח, מכפיל XP, בלינג, קרדיטים, סיכות ברמת נדירות פשוטה, וספריי.
ניתן לקבל מטבעות, נקודות כוח, מכפיל XP, סיכות פשוטות רייר, ספריי, סקינים רייר, ודמויות רייר.
מיטיק (מדהים) – 5% הוצאה.
ניתן לקבל מטבעות, נקודות כוח, סיכות רייר ואפיק, סמל שחקן, ספריי, גאדג'טים, סקינים רייר וסופר רייר ודמויות סופר רייר, אפיק, ומיתיק.
ניתן לקבל סטאר פאוורים, סופר טעינה, גאדג'טים, סקינים רייר, סופר רייר ואפיק; ודמויות אפיק, מיתיק, ולג'נדרי.
מטען סטארר של סופר טעינה
במטען סטארר זה מקבלים לרוב סופר טעינה, צבעו הוא מג'נטה הם הוצגו לראשונה בעדכון בספטמבר 2023, והיה ניתן להשיג אותם מקווסטים מיוחדים או בקניה מהחנות.
נכון לשנת 2024 ניתן להשיג אותם רק ממסלולים של פרסים שנוספים, בעונת מלאכים נגד שדים יצאו שני סקינים חדשים של מורטיס ואדגר והם סקינים של סופר טעינה.
מטען סטארר זה בצבעי כחול, אדום, זהב ולבן הם הוצגו בעדכון בפברואר 2024 אותם ניתן להשיג רק ממדורג | ו - || מהם ניתן לקבל: בלינג, סמל שחקן, ספריי וסקין מדורג.
מטען זה עובד בדומה לסטאר דרופ הרגיל בתוספת היכולת להשתכפל עד 8 פעמים.
ובנוסף מתחיל מדרגת נדירות סופר רייר עד רמת נדירות חדשה וייחודית רק לו הנקראת אולטרה לג'נדרי.
מטבעות זה המטען הראשון במשחק כולו משנת יציאתו.
המטבעות מאפשרות לשדרוג בראולרים ביחד עם נקודות כוח, מביאות אפשרות לקנות סקינים כסופים ואף עוד דברים בחנות.
מקבלים מטבעות במתנות יומיות בעיקר בחנות.
יהלומים (או באנגלית: ג'מס) זה המטען השני במשחק.
הם בצבע ירוק, ואפשר לקנות בהם סקינים ואף בראולרים.
עד ינואר 2023 היה אפשר לקנות ביהלומים גם את הבראול פאס, אך כיום ניתן לקנות אותו רק בכסף אמיתי.
נקודות כוח (או בשם המקורי: פאוור פוינטס) זה המטען השלישי ועד אוקטובר 2023 היה המטען האחרון במשחק.
הם בצבע ורוד, ויש להם מטבע בצורת ברק בצבע צהוב.
בעזרת נקודות הכוח ניתן לשדרג את הבראולרים.
נקודות כוח הם גם חלק מהמתנות היומיות המחולקות בחנות.
בלינג זה המטען הרביעי והאחרון במשחק.
הוא בצבע לבן, ורוד וצהוב.
הבלינג מאפשר לקנות סקינים והוא הצטרף למשחק בסוף אוקטובר 2023 ובתחילת נובמבר אותה השנה, והפך למטען הרביעי.
הקרדיטים נוספו למשחק בדצמבר 2022 והם מאפשרים לפתוח בראולרים שונים בנתיב הסטאררים.
כדי להשיג בראולרים שונים צריך להשיג כמות קרדיטים שונה בהתאם לרמת הנדירות של הבראולר.
למשל, כדי להשיג בראולר נדיר צריך להשיג 160 קרדיטים.
היכולת ציוד קרב (Gears) נפתחת כאשר בראולר מגיע לכוח 8 ו-10. יש חמישה סוגים של ציוד קרב, שמשותפים לכל בראולר (בניגוד לגאדג'טים וכוחות כוכב).
אך יש גם ציוד קרב שאינו משותף לכל הבראולרים.
ציוד נדיר במיוחד (זמין לכולם)
מהירות – נותן לבראולר תוספת 15% מהירות בשיחים.
נזק – מוסיף לבראולר 15% יותר נזק מתחת ל-50% מהחיים שלו.
ראייה – כאשר הבראולר פוגע ביריב הוא יכול לראות אותו בשיחים למשך 2 שניות.
בריאות – חידוש חיי הבראלור מהיר ב-50%
מגן – נותן לבראולר 900 בריאות הניתן לצריכה.
טעינת גאדג'ט – מקטין את קצב זמן הקירור של גאדג'טים ב-2 שניות.
מהירות טעינה – טעינת נשק מהירה יותר ב-15%.
טעינת סופר – תכונת הסופר נטענת ב-10% יותר מהר.
כוח חיית המחמד – כוח חיית המחמד מחוזק ב-25%.
קרואו – רעל בעל השפעה מתמשכת – מגביר את הנזק שנגרם מהרעל שלו ב־30
ג'ין – עבודת יד – מאריך את טווח היד הקסומה שלו.
פאם – סופר צריח – משפר את ריפוי הצריח של פאם ב-20%
איב – רביעיות – תכונת הסופר (אולטי) של איב מוליד 1 יותר צאצאים.
אמבר – נפט דביק – הנפט של אמבר שנשפך מאט את האויבים ב-10%.
לאון – עשן מתמשך – פצצת העשן של לאון נמשכת 2 שניות יותר מהרגיל
סנדי – סערה מעייפת – אויבים בשטח הסערה של סנדי גורמים 20% פחות נזק.
טיק – ראש טוב – הראש של טיק משיג 1,000 תוספת בריאות.
בּרוּן פּוׂאַרְסוׂן (צרפתית: Brune Poirson נולדה ב-1 בספטמבר 1982) היא פוליטיקאית צרפתייה, כיהנה כמזכירת המדינה משרד למעבר אקולוגי וסולידריות (Secrétaire d'État auprès de la ministre de la Transition écologique et solidaire) בין השנים 2017 ל-2020.
פוירסון הובילה את החקיקה למניעת פסולת וכלכלה מעגלית בצרפת.
החוק הצרפתי הוא המתקדם ביותר בתחום.
בראון פוירסון נולדה בוושינגטון די.
סי., אמה עסקה בשימור ציורים (רסטורציה) ואביה יועץ מחשוב; היא גדלה בעירה במחוז ווקלוז.
פוירסון למדה ב-Sciences Po Aix והמשיכה את לימודים האקדמיים בבית הספר לכלכלה של לונדון ובבית הספר לממשל על שם ג'ון פ.
פוירסון החלה את הקריירה שלה בלונדון, שם הייתה עוזרת של חבר פרלמנט ממפלגת הלייבור.
בלונדון היא פגשה את סטיאן פיטרודה, ששימש כיועץ בדרגת שר בממשלתו של מאנמוהאן סינג בהודו בנושא תשתיות מידע וחדשנות ציבורית.
פוירסון הצטרפה אליו בניו דלהי בשנת 2009. בהמשך, היא החלה לעבוד בסוכנות הפיתוח הצרפתית, שם ריכזה פרויקטים לפיתוח עירוני בר-קיימא ולשימור המגוון הביולוגי.
בשנת 2012 פוירסון ובן זוגה הקימו את קבוצת העבודה לפיתוח עירוני בר-קיימא CITIX, בהשתתפות פוליטיקאים צרפתים ואחרים.
בשנת 2014, פוירסון גויסה על ידי חברת התחבורה הצרפתית, Veolia, כמנהלת פיתוח בר-קיימא ואחריות תאגידית של אחת מחברות הבת שלה, Veolia Water India, בניו דלהי.
בתפקיד זה היא עבדה על פרויקטים של פיתוח תשתיות מי שתייה בשכונות העוני של ערי הענק בהודו, במיוחד בקרנאטקה ובנאגפור.
עד 2016, עבדה בחממה לטכנולוגיות ירוקות בבוסטון, ארצות הברית.
באותה השנה הקימה פוירסון את צוות החשיבה People for Global Transformation, שעסק בקיימות, שינוי חברתי וטכנולוגי.
היא המשיכה את לימודיה בבית הספר לממשל על שם ג'ון פ.
קנדי, באוניברסיטת הרווארד, והשתתפה בקמפיין של עמנואל מקרון במקביל ללימודיה.
פוירסון חזרה לצרפת בשנת 2016 והצטרפה לתנועתו של עמנואל מקרון, הרפובליקה בתנועה!.
היא נבחרה לאספה הלאומית ב־18 ביוני 2017, כשהיא מייצגת את מחוז הבחירה השלישי של ווקלוז, נגד מועמד מפלגת האיחוד הלאומי.
ב־21 ביוני 2017 פוירסון מונתה למזכירת המדינה במשרד למעבר אקולוגי וסולידריות, תחת השר ניקולאס חולוט ופינתה את מושבה כחברה האספה הלאומית לאדרין מורנס.
כמזכירת המדינה היא מקדמת את תפיסת הכלכלה המעגלית ואת חוק אפס פסולת.
החוק עבר בינואר 2020 ומחייב יצרנים, יבואנים ומפיצים, כולל חברות מקוונות, לתרום מוצרים שלא נמכרו למעט מזון ומוצרים המהווים סיכון בריאותי או בטיחותי.
פוירסון פועלת שכל הפלסטיק, בצרפת, יהיה ניתן למחזור עד 2025 ולהוביל הפחתה של 50% בשימוש בבקבוקי הפלסטיק חד-פעמיים בעשור הקרוב.
כמו כן, מסעדות מזון מהיר יצטרכו להפסיק להשתמש במכלי פלסטיק עד 2023. חוק אפס פסולת אוסר על שריפת מוצרים שלא נמכרו בעיקר בתעשיית האופנה.
בשיתוף עם פרנסואה הנרי פינו, מנכ"ל קרינג, הובילה פוירסון מהלך עולמי להגברת הקיימות בתחום האופנה.
באוגוסט 2019, לקראת פגישת ה-G7, נשיא צרפת, עמנואל מקרון, הזמין לארמון האליזה נציגים של 32 חברות האופנה והטקסטיל שהשיקו את הסכם האופנה במטרה להציב יעדים מעשיים להפחתת ההשפעה הסביבתית של תעשיית האופנה.
בסוף ינואר 2020, עבר בפרלמנט בצרפת חוק למניעת פסולת וכלכלה מעגלית שפוירסון קדמה במשך שנתיים.
מטרת החוק לחסל את השימוש בכלים חד פעמיים עד 2040, להרחיב את המידע לצרכנים על היתכנות למחזור המוצר, צמצם יצירת הפסול והרחבת השימוש החוזר, הפחתת הצריכה ומחויבות של היצרנים לדאוג לחלקי חילוף למוצרים למשך חמש שנים.
ביולי 2020, ז'אן קסטקס, ראש ממשלת צרפת לא האריך את כהונתה כשרה בממשלתו.
בשנת 2021, פוירסון מונתה ליועצת לפיתוח בר קיימא של חברת המלונות אקור.
לקסיקון עברי ואנגלי של הברית הישנה , הידוע יותר בכינויו בראון-דרייבר–בריגס או BDB (משמות שלושת מחבריו) היא האסמכתא הסטנדרטית לעברית המקראית וארמית, שפורסמה לראשונה בשנת 1906.
הלקסיקון מאורגן לפי סדר אלפביתי (עברי) של שלוש אותיות השורש.
הוא התבסס על הלקסיקון העברי-גרמני של וילהלם גזניוס, שתורגם על ידי אדוארד רובינסון.
העורך הראשי היה פרנסיס בראון, בשיתוף פעולה עם סמיואל רולס דרייבר וצ'ארלס אוגוסטוס בריגז, ומכאן השם בראון – דרייבר – בריגס.
כמה הדפסות מאוחרות הוסיפו את מספרי הייחוס מהקונקורדציה של סטרונג למילים בעברית וארמית במקרא.
בשנת 2013, שני חוקרים של לימודים שמיים ג'ו אן האקט וג'ון הונרגרד קיבלו מענק מההקרן הלאומית למדעי הרוח על מנת ליצור גרסה אלקטרונית מתוקנת ומעודכנת של ה-BDB; הלקסיקון העברי והארמי המקראי שהתקבל יהיה זמין דרך אתר אינטרנט (Semitica Electronica) או באמצעות הדפסה לפי דרישה.
בראהים ע'אלי הוא הנשיא הנוכחי של רפובליקת סהרה הערבית הדמוקרטית ולשעבר השגריר באלג'יריה.
ע'אלי משמש דמות פוליטית ומילא תפקיד מפתח במאבקו של העם הסהרווי להגדרה עצמית ולעצמאות ממרוקו.
היה ממייסדי חזית פוליסריו בשנת 1973, והרפובליקה הסהראווית בשנת 1976. הוא מילא גם תפקיד מרכזי במלחמת סהרה המערבית ובהקמת MINURSO – משימת שמירת השלום של האו"ם באזור.
ע'אלי נולד בסמארה, אז בסהרה הספרדית, ב-16 בספטמבר 1949 (אם כי מקורות אחרים טענו שהוא נולד בבו קראה).
ע'אלי הצטרף לכוחות הנוודים הספרדים בסוף שנות ה-60, ולאחר מכן הועבר לסמרה לעבודה מנהלתית.
לאחר כמה פגישות עם מוחמד בסירי ומנהיגות פוליטית סהרווית, הם החליטו להקים את ה-AOLS בשנת 1969, כשע'אלי התמנה למזכיר הארגון.
הוא השתתף בהפגנת AOLS שהתקיימה בלעיון ב-16 ביוני 1970. באותו הלילה הוא נעצר על ידי חיילים ספרדים, והוא נידון לשנת מאסר בגין פעילותו הפוליטית.
הוא שוחרר בשנת 1971, אך נעצר שוב לזמן קצר בשנת 1972 בגין השתתפות בהפגנות.
ע'אלי היה אחד המייסדים והמנהיגים המקוריים של חזית פוליסאריו בשנת 1973, ונבחר למזכיר הכללי הראשון של התנועה בקונגרס המכונן שלה.
לצד אל אואלי מוסטפא סייד, הוביל ע'אלי את פשיטת אל-צ'אנגה – הפעולה הצבאית הראשונה של הפוליסריו כנגד מוצב מדברי של הצבא הספרדי.
בשנת 1974, כשנבחר אל עואלי למזכיר הכללי החדש של הפוליסריו, ע'אלי נבחר לפקד על הזרוע הצבאית.
ב-22 באוקטובר 1975 נפגשו ע'אלי, אל עואלי ומחפוד עלי בייבה את הגנרל פדריקו גומז דה סלאזאר, מושל השטח הספרדי.
זהו היה המפגש הרשמי הראשון בין נציגי ממשלת ספרד לפוליסריו.
המשא ומתן נחתך זמן קצר לאחר מכן, וע'אלי החרים את הפגישה הנוספת עם גומז דה סלאזאר ב-29 באוקטובר.
במקביל ממשלת ספרד הכריזה על עוצר על לעיון.
ב-4 במרץ 1976 הוא מונה לשר ההגנה של הממשלה הראשונה של הסהרה, שהוכרזה בביר להלו ב-27 בפברואר.
הוא נשאר בתפקיד זה עד שנת 1989, אז נבחר למפקד הכללי של האזור הצבאי.
בבחירות שהתקיימו ב-9 ביולי 2016 במחנות הפליטים בטינדוף, נבחר ע'אלי לנשיא והמזכיר הכללי של סהרה המערבית.
ע'אלי החליף את המנהיג הוותיק מוחמד עבדלאזיז, שמת ב-31 במאי 2016. ע'אלי הגיע לביקור נשיאותי ראשון בניגריה ביוני 2019.
בראונזוויל היא שכונת מגורים הממוקמת במזרח ברוקלין, ניו יורק.
השכונה גובלת בקראון הייטס מצפון מערב; בדפורד-סטייבסנט וסייפרס הילס מצפון; איסט ניו יורק ממזרח; קנרסי מדרום; ואיסט פלטבוש ממערב.
שטחה של בראונזוויל הוא , והוא מונה 58,300 תושבים נכון למפקד האוכלוסין של ארצות הברית 2010 .
בראונזוויל, שהוקמה בגלגולה הנוכחי בשנת 1858, הייתה בתחילה יישוב המורכב מעובדי מפעלים יהודים.
השכונה עברה שינוי דמוגרפי גדול בשנות החמישים שראו זרם של תושבים אפרו-אמריקאים.
מאז סוף המאה ה-20, בראונזוויל מחזיקה בעקביות באחד משיעורי העוני והפשיעה הגבוהים ביותר בכל שכונה בניו יורק.
שכונת בראונזוויל מיוצגת בממשלת העיר ניו יורק על ידי נציג ברוקלין המחוז השישה עשר.
מבחינה פוליטית היא מיוצגת על ידי המחוזות ה-42 וה-41 של מועצת העיר ניו יורק.
האזור שיהפוך לבראונזוויל שימש לראשונה את ההולנדים לחקלאות, כמו גם לייצור לוחות אבן ודברים אחרים ששימשו לבניית בניינים.
בשנים 1823–1824 ייסדו התושבים ההולנדים את הכנסייה הרפורמית בניו לוטס הסמוכה, מכיוון שהכנסייה המקבילה בפלטבוש הייתה מרוחקת בעבורם.
הכנסייה, שיש לה בית קברות משלה שנבנה בשנת 1841, נרשמה במרשם הלאומי של מקומות היסטוריים בשנת 1983.
בשנת 1858, ויליאם סוידאם חילק את הקרקע ל-262 מגרשים, וסיפק יחידות אירוח פשוטות של שני עד ארבעה חדרים לעובדים שגרו בה.
עם זאת, סוידאם העריך מאוד עד כמה האזור אינו משתלם, ונגמר לו המימון בשנת 1861. לאחר שלא שילם את המשכנתא, הקרקעות נמכרו במכירה פומבית בשנת 1866 לצ'ארלס ס' בראון מאסופוס, ניו יורק.
מאמין שהאזור יהיה שימושי לפיתוח, בראון חילק את האזור והחל לקרוא לו "בראונזוויל", ושיווק את השטחים הפתוחים של האזור ליהודים שגרו במנהטן תחתית.
בשנת 1883 היו 250 בתים ב"בראונזוויל",  את רובם רכשו עובדי מפעלים שהגיעו למנהטן.
הבתים הראשונים באזור נבנו על ידי צ'ארלס ר' מילר.
בשנות ה-80 של המאה ה-19, האזור היה מוצף ביצות, ששימשו כשטח לפסולת.
אדים ממפעלי הדבק לאורך מפרץ ג'מייקה היו בדרך כלל מגיעים ישירות לתוך בראונזוויל.
המקום הזה היה מרוחק ממנהטן וגרם שתושבי מנהטן האמידים סירבו לעבור לבראונזוויל, אבל הקרקע הייתה זולה מספיק כדי שניתן יהיה לבנות דירות למען אוכלוסיות עניות.
בראונזוויל היה יהודי בעיקר משנות השמונים עד שנות החמישים.
בשנת 1887, איש העסקים אליאס קפלן הציג את התושבים היהודים הראשונים ברחבי בראונזוויל, וצייר את האזור כטוב בהשוואה ללואר איסט סייד, אותו תיאר כמקום בו לא ניתן להתרחק ממחזות של איגודי עובדים.
קפלן בנה מפעל ואירוח לעובדיו, ואז הציב בית כנסת בשם אוהב שלום במפעל שלו.
יצרנים אחרים שיצרו מוצרי לואו-טק כמו מזון, רהיטים ומתכות הלכו בעקבותיהם לאורך העשור הקרוב, והתיישבו במפעלים שלהם בבראונזוויל.
עובדות אלו הובילו לבנייה רחבה של דיור בשכונה.
בתוך שלוש שנים מחלוקת המגרש הראשון התגוררו בבראונזוויל 10,000 יהודים.
בשנת 1904, המגרשים הכוללים את חוות ונדרבר לשעבר היו בבעלותם המלאה של יהודים, שנפרשו על פני מילים רבועים (10 קילומטרים רבועים).
בתחילת המאה ה-20, רובם המכריע של תושבי בראונזוויל נולדו מחוץ לארצות הברית; בשנת 1910, 66% מהאוכלוסייה היו מהגרים מהדור הראשון, ו-80% מהעולים הללו היו מרוסיה.
עד 1920, למעלה מ-80,000 מתוך 100,000 תושבי האזור היו יהודים רוסים, ובראונזוויל זכתה לכינוי "ירושלים הקטנה".
בשנות השלושים נחשבה בראונזוויל לשכונה המאוכלסת בצפיפות ביותר בברוקלין כולה.
בראונזוויל התייחדה גם כשכונה עם הריכוז הגבוה ביותר של יהודים מכל מקום בארצות הברית עד שנות החמישים.
האוכלוסייה נשארה יהודית עד אמצע המאה, והשכונה התפארה בשבעים בתי כנסת אורתודוקסיים.
רבים מבתי הכנסת הללו עדיין קיימים בבראונזוויל, אך הם הפכו לכנסיות.
בראונזוויל היוותה גם מקום למטרות פוליטיות קיצוניות בתקופה זו.
בשנת 1916 הקימה מרגרט סנגר את המרפאה הראשונה למניעת הריון באמריקה ברחוב אמבוי.
לאורך שנות העשרים והשלושים בחרה השכונה במועמדים סוציאליסטים ובמפלגת העבודה האמריקאית לאספת המדינה.
שני המועמדים הסוציאליסטים לראשות העיר בשנים 1929 ו-1932 קיבלו שניהם בערך כרבע מקולות ראש העיר תושבי בראונזוויל.
עמדות סוציאליסטיות שררו בקרב תושבי בראונזוויל עד מלחמת העולם השנייה.
האוכלוסייה היהודית באזור השתתפה רבות בתנועות זכויות האזרח, והתגייסה נגד דברים כמו מסי-גולגולת, חוקי ג'ים קראו ובהפרדה גזעית בבתי ספר.
האזור היה מוצלח כלכלית למדי בתקופת הזוהר שלו.
בשנת 1942 היו 372 חנויות (כולל 8 בנקים ו-43 חנויות למכירת בגדי גברים) לאורך מיל (4.8 קילומטרים) בשדרת פיטקין, שכולן העסיקו 1,000 איש, והניבה כ-90 מיליון דולר בשנה (שווה לכ -1,426,000,000 $ כיום).
סוף המאה ה -20 ושינוי דמוגרפי
אפרו-אמריקאים החלו לעבור לברוקלין בכמות ניכרת בתחילת המאה ה-20. בשכונת בדפורד-סטייבסנט הסמוכה הייתה הקהילה האפרו-אמריקאית הגדולה הראשונה בברוקלין.
בשנות השלושים החלה בבראונזוויל מגמת גידול באוכלוסייה האפרו-אמריקאית.
רוב התושבים החדשים היו עניים ונחשלים מבחינה חברתית, ובייחוד התושבים האפרו-אמריקאים החדשים, שרובם היגרו מהדרום שם הופלו לרעה מבחינה גזעית.
בשנת 1940 היוו התושבים השחורים 6% מאוכלוסיית בראונזוויל.
למרות שהיו מבין תושבי הקהילה האפרו-אמריקאים שהשתלבו עם התושבים היהודים במגורים, מבחינה כלכלית, חינוכית וידידותית, עדיין אירעו חיכוכים מפעם לפעם בין שתי האוכלוסיות.
עד 1950, מספר השחורים היה כפול, שרובם התיישבו בדיור בתנאים הירודים ביותר בשכונה.
במקביל לכך מכסות הגירה חדשות הפחיתו את מספר יהודי רוסיה שהצליחו להגר לארצות הברית.
עובדה זו גרמה לשינוי צביונה של השכונה, מיהודית ברובה לאפרו-אמריקאית.
בראהים קונאטה הוא כדורגלן צרפתי המשחק בעמדת הקשר בקבוצת זירה מליגת העל האזרית.
קונאטה גדל במחלקות הנוער של ליברי-גרגן ואוסר.
בשנת 2013 החל לשחק בקבוצת המילואים של אוסר.
הוא ערך 64 הופעות ליגה במדי הקבוצה הראשונה של אוסר במסגרת ליגת המשנה הצרפתית, בהן הבקיע שני שערים.
ב-14 באוגוסט 2018 חתם קונאטה בשאמו ניור מליגת המשנה הצרפתית.
הוא ערך 40 הופעות ליגה במדי המועדון, בהן הבקיע שלושה שערים.
ב-31 באוגוסט 2021 חתם קונאטה בפואנלברדה מהליגה הספרדית השנייה.
הוא ערך 18 הופעות ליגה במדי המועדון, בהן הבקיע שני שערים.
ב-24 באוגוסט 2022 חתם קונאטה בראיו מחדאונדה מהפרימרה דיויסיון RFEF.
ב-14 בפברואר 2023 חתם קונאטה בז'לגיריס קובנה מליגת העל הליטאית.
ב-10 באוגוסט 2023 חתם קונאטה בהפועל עפולה מהליגה הלאומית.
במשחק הנייד בראול סטארס מבית חברת Supercell יש 99 דמויות (במשחק נקראות "בראולרים", "Brawlers").
לכל בראולר יש התקפה רגילה, תכונת סופר, גאדג'טים, כוח כוכב, ואולטי.
במשחק יש שבעה סוגי בראולרים, לכל סוג יש מאפיינים משלו.
גורם/גורמת נזק: גורמי הנזק מאופיינים במגוון צורות של טווח פגיעה.
הצורה הנפוצה ביותר היא משולש שווה-שוקיים, כאשר הצלע הרחוקה מהבראולר היורה היא מעוגלת.
צורה נוספת היא מלבן, הקיים בשני סוגים עיקריים: האחד בעל צלע קצרה ארוכה יחסית, והשני בעל צלע ארוכה מאוד וצלע קצרה קצרה מאוד.
טווח הפגיעה של גורמי הנזק משתנה בין הדמויות השונות.
חלק מהם מתאפיינים בטווח בינוני, שאינו ארוך במיוחד אך גם לא קצר.
לעומתם, ישנם גורמי נזק בעלי טווח ארוך במיוחד, המאפשרים פגיעה ממרחק רב.
סוג זה הוא הרב ביותר במשחק, עם מספר של כ-17 בראולרים מסוג "גורם נזק".
הבראולרים הידועים בקטגוריה זו הם: שלי, קולט, ניטה, לולה, RT, ריקו, ספייק, 8-ביט, מינה, צ'סטר קלנסי, לומי ומו.
טנק: בראולרים המתאפיינים בכמות גבוהה של נקודות בריאות, המגיעה למינימום של 7,000 נקודות ברמת כוח 9. בראולרים אלה מתוכננים לספוג נזק רב ולהגן על חברי הקבוצה.
מרבית הטנקים מצטיינים בטווח קרב קצר, המחייב אותם להתקרב ליריבים כדי לגרום נזק משמעותי.
מאפיין ייחודי של רוב הטנקים הוא שתכונת הסופר שלהם נטענת כאשר הם סופגים נזק מאויבים.
פרנק הוא הבראולר עם הכי הרבה חיים בקטגוריית טנק, ובמשחק כולו.
הבראולרים הידועים בקטגוריה זו הם: אולי, אל פרימו, אש, באבל, באסטר, ג'קי, דאריל, דראקו, האנק, טראנק מג, ורוזה.
ארטילריה: זורקים יודעים לירות את היירייה העיקרית שלהם מעל לקירות ומבנים.
הברואלרים הידועים בקטגוריה זו הם בארלי, ג'וג'ו, גרום, דיינמיק, טיק, לארי ולורי וספראוט.
בקר: בראולרים שפוגעים באויבים בדרכים שאינן גורמות נזק ומסוגלים "לשלוט" על המפה, בשל שהיריות שלהם מתפרסות על שטח רב.
למשל הזזת האויבים לפעמים אחורה ולפעמים לקדמת התוקף, השתלטות מוחלטת על היריב (במקרה של תכונת הסופר של וילו) שיתוק של היריב (למשל במקרה של לו), או תזוזה עצמית למרחקים מסוימים (כמו במקרה של צ'אק).
הבראולרים הידועים בקטגוריה זו הם: אמבר, אמז, בו, גייל, ג'ין, ג'סי, גריף, זיגי, פינקס, וילו,לו, מיפל, מר.P, סנדי, סקוויק, פני וצ'אק.
תמיכה: בראולרים שנותנים עזרה לחברי הקבוצה עם כל מיני יכולות (המהירות של מקס, הצריח של פאם, הגיטרה של פוקו, הנקניקייה של דאג, המגן של גאס, השיקוי של ביירון וכו').
הבראולרים הידועים בקטגוריה זו הם: ביירון, ברי, גאס, גריי, גלוברט ג'יי יונג, דאג, מקס, פאם, פוקו, ראפס וקיט.
מתנקש: המתנקשים יודעים לגרום הרבה נזק במעט זמן.
לרובם תכונות מיוחדות כמו: הרעלה, בלתי נראות ועוד.
הבראולרים הידועים בקטגוריה זו הם: אדגר, אלי, באז, ג'יג'י, לאון, לילי, מורטיס, סאם, סטו, פאנג, צל, קורדליוס, קנג'י, קייז, וקרואו.
צלף: דמות אשר יכולה לירות ממרחק גדול, וככל שהיא רחוקה יותר מהמטרה, כך מורידה לה יותר חיים.
הבראולרים הידועים במיוחד בקטגוריה זו הם: אנג'לו, בוני,בי, בל, ברוק, ג'נט, מייזי, מנדי, נאני, פייפר ופירס.
לכל בראולר יש רמת נדירות משלו (חוץ מלשלי, הבראולר ההתחלתי שמתקבל בחינם).
בהתבסס על רמת הנדירות, כך נקבע מחירו של כל בראולר - ככל שרמת נדירותו גבוהה יותר כך הוא יעלה יותר קרדיטים כדי להשיג.
צבע תכלת (תחילת המשחק) – הדמות הראשונה שניתנת בחינם.
צבע ירוק (נדיר) – זמינה בצבירת הגביעים ברמות שונות.
צבע כחול (נדיר במיוחד) – ניתנת להיפתח בצבירת גביעים בסוף רמות שונות.
צבע סגול (אדיר) – עולה 925 קרדיטים או 169 יהלומים.
צבע אדום (מדהים) – עולה 1,900 קרדיטים או 349 יהלומים.
צבעוני (אולטרה אגדי) – עולה 5,500 קרדיטים או 999 יהלומים.
בראולרית צבע תכלת (תחילת המשחק)
+סוגשם הדמותיכולת רגילהתכונת סופרהערות שליקליעים: הרובה של שלי יורה קליעים לטווח בינוני.
ככל שיותר קליעים פוגעים במטרה, כך הנזק גדול.סופר-פגז: תכונת הסופר-פגז של שלי משמידה גם מקומות מחסה וגם אויבים.
כל הניצולים נסוגים לאחורה.הבראולרית הראשונה, ניתנת בחינם בתחילת המשחק.
האויבים נפצעים מהפיצוץ ומנזק נוסף במשך הזמן אם הם נשארים באזור.קריאה אחרונה: בארלי משליך מטח של בקבוקי תבערה, המעלה בלהבות אזור עצום.פוקואקודר מנצח: פוקו פורט על הגיטרה ומפיץ גלי קול מסמרי שיער וכך מסב נזק לאויבים.הדרן: פוקו מרפא את עצמו ואת כל החברים שבסביבה עם המנגינה העליזה שלו.
זה לא משפיע על האויבים.
בראולרים צבע תכלת (נדיר במיוחד)
+סוגשם הדמותיכולת רגילהתכונת סופרהערותג'סירובה הלם: ג'סי יורה קליעי אנרגיה.
לאחר שהקליע פוגע במטרה הוא קופץ ועובר למטרה הבאה, בסביבה, וכך פוגע עד לשלושה אויבים.
כל קפיצה גורמת 25% פחות נזק.מתקפה נחושה!: ג'סי מפעילה מקלע שיורה אוטומטית על האויב: הוא עשוי מ-100% חומרים ממוחזרים!פנירובה שלל: יורה נרתיק של זהב מזויף.
אם הנרתיק פוגע באויב הוא מתפוצץ ומפזר מטבעות על המטרות שמאחורי האויב הראשון.התותח הנאמן: פני מכינה את התותח שלה!
הוא יכול לירות באויבים מרוחקים ותחת מחסה, ולהעלות באש את הקרקע.דינ-מייקפיוז קצר: מייק משליך שני מקלות דינמיט ועובר כל מכשול שעומד בדרכו.
הוא טיפוס עצבני ויש לו פיוז קצר!פצצה של חבית: האמ-אמא של חביות הדינמיט!
מפוצצת מקומות מחסה כמו כלום כל אויב ששורד מחוסל על המקום.טיקמיני מוקשים: טיק זורק מקבץ מוקשים שמתפצלים לפני שהם נוחתים.
המוקשים מתופוצצים כשהם נוגעים במטרה, או אחרי כמה שניות.עם הראש קדימה: טיק מנתק את הראש שלו ומשגר אותו.
לאחר הנחיתה, הראש מקפץ לעבר המטרה הקרובה ביותר ומתפוצץ כשהוא נוגע נוגע בה!קארלמכוש: קארל זורק את המכוש שלו כמו בומרנג.
כשהוא תופס את המכוש שחוזר אליו, הוא יכול לזרוק אותו שוב.סחרור: קארל נכנס לסחרור מטורף למשך כמה שניות, מסתובב ומסב נזק ליריבים שבסביבה.8-ביטקרניים מפציצות: יורה מטח של קרניים מפציצות שמסבות נזק לכל יריב שהן פוגעות בו.
לקרניים יש טווח פיזור מועט.מחזק נזקים: שולח צריח שמגביר את הנזק אותו מסבים כל הבראולרים הידידותיים שבאזור ההשפעה.הבראולר האיטי ביותר במשחק.ריקוכדורים קופצים: הכדורים של ריקו קופצים חזרה מהקירות ומגדילים את טווח הפגיעה.
הם מסוגלים לפגוע באויב גם מאחורי מחסה.יריה מתעתעת: ריקו יורה מטח כדורים ארוך טווח המפלח את האויב, קופץ כריקושט מקירות ומגדיל את טווח הפגיעה.דארילטובים השניים: רובה הציד הכפול של דאריל יורה מטחים שגומרים נזק מטווח קצר.חבית מתגלגלת: דאריל מתגלגל קדימה בתוך החבית שלו, מפיל אויבים, מפחית נזקים מבחוץ וקופץ מקירות.
תכונת הסופר שלו נטענת במשך זמן!ג'קיפורצת דרך: ג'קי מקפצת על פטיש האוויר ומרעידה את הקרקע.
האויבים שיתקרבו יותר מדי ייפגעו!לקדוח בכל הכוח!: ג'קי קודחת חור באדמה כדי להכניס אליו אויבים!גאסבלוני לוני: גאס יורה בלונים לעבר אויבים.
אחרי כמה פגיעות ברצף, צונחת רוח.
רוחות שיצטברו ישחזרו חלק מהבריאות של גאס או של חברי הצוות שלו.ספוקי: גאס משתמש בספוקי (דמות עשויה מבלון) כדי ליצור מגן סביב עצמו או סביב אחד מחבריו לקבוצה, ודוחף אויבים לאחור.
+סוגשם הדמותיכולת רגילהתכונת סופרהערותלולהעיני יהלומים: האביזר האהוב על לולה הוא גם הנשק האהוב עליה!
היא יורה מהעיניים בפרצים קצרים וברוב טקס.מגלומניה: לולה משחררת את האגו שלה שמחקה כל תנועה שלה.
אם הוא קרוב מדי ללולה, הוא גורם פחות נזק.פרלעוגיות חמות: עוגיות לוהטות ישר מהתנור, מצננות מעט את התנור עם פגיעה באויבים.
ככל שהחום גבוה יותר כך הנזק שלהן רב יותר.משחררים קיטור: קולטים ומשחררים את כל החום המצטבר בפיצוץ, ופוגעים בכל האויבים הסמוכים.
ככל שהחום גבוה יותר כך הנזק רב יותר.סופיה/קוֹלֵטיריית מס: סופיה יורה ירייה שגובה ממך את החוב שלך.
וככל שיש לך יותר, כך החוב שלך גדול יותר.הגיע הזמן לאסוף: סופיה מבצעת זינוק קדימה ואחורה וגורמת נזקי מיסוי לכל מי שנירקה בדרכה, על סמך מד הבריאות המרבי שלהם.בועיני נץ: בו משחרר שלושה חיצים מתפוצצים שקורעים את אויביו לגזרים כמו ציפורני עוף דורס.תפוס שועל: בו מסתיר מלכודות מתפוצצות באדמה.